bavarian-nlp/barwiki-20250901 huggingface dataset:
Krautinsl

De Krautinsl is mit oana Flächn vo 3,5 ha die kloanste vo de drei im Cheamsee liegendn Insln (Obgseng vo da winzign kinstlichn Insl Schalch westli vo Fraueninsl). Politisch gheat de Insl zua Gmoa Cheamsee im Landkroas Rosnham.
Zwoa namenlose Kloainsln 54 bzw. 80 Meta sidli vo da Krautinsl buidn ian sidlichen Auslaifa. De san duach a Schottabank miteinanda vabundn. Se ham nua a poar Quadratmeta Flechn und grod Plotz fia jeweis oan Baam bzw. Strauch. De Auslaifa ghean nimma wia de Krautinsl zur Gmoa Cheamsee, sondan zum gmoafrein Gebiet Cheamsee im Landkroas Traunstoa wia da See.
Nutzung.
Im Gegnsotz zua benochbortn Fraueninsl is de Krautinsl ned bewohnt. Sie deant im Summa ois Woad fias Viech vo de Bauan, wo uman Cheamsee osessig san. Im Heabst weads Viech per Schiff wieda afs Festland brocht. Im Mittloita ham Nonnen vom Benediktinerinnenklosta Frauenweath (Fraueninsl) af da Krautinsl Gmias und Kraita obaut; do draus is da Nama entstondn.
Schranna

Aes Schranna (oder Schranne) kennt ma z Süddeitschland in Droimack und z Östarreich historisch aa Grichtshaiser, z. B. d'Schranna z Wean.
D'Bezeichnung „Schranna“ leidt se urspringlich vum italienischn „scranna“ her, wos Grichtsbenk ower aa Fleisch- und Brouddiisch oder Lagerhaen hoißt. Im Schwäbischn sagt ma heid no aso zu ara Bierbenk oder am Bierdiisch.
Parzinger Sepp

Da Parzinger Sepp (* 3. Mai 1911 z Oidnmoarkt/Ostahofn; † 28. Juni 1979 z Oidnmoarkt an da Oiz) wor a bayrischa Politika vo da Bayernpartei und Mitglied vom Deitschn Bundesdog.
Da Sepp wor vo Beruaf Maura. Im Joar 1938 hoda s Handlsgschaftl fia Baustoff und Dingemiddl vo seine Ejtan iwanumma. Vo 1939 bis 1945 wora im zwoatn Wejdkriag Soidot in da Wehrmocht. 1948 isa in an Kroasdog gwejd worn und wor ob Mai 1949 stejvatretenda Landrod vo Traunstoa.
Vo 1949 bis 1953 is a Mitgliad im easchtn Deitschn Bundesdog gwen. Ea is fia de Bayernpartei (BP) ois Direktkandidat vom Woikroas Traunstoa gwejd worn. Obm 14. Dezemba 1951 hoda da Fraktion vo da "Föderalistischen Union" ogheat. Dees wor a Fusion vo da Fraktion vo da Bayernpartei und da Deitschn Zentrumspartei, damit da Fraktionsstatus dahoidn bliem is.
Im Bundesdog is da Sepp imma wieda gegnan EVG-Vatrog (des hoaßt „Eiropäische Vadeitigungs-Gmoaschoft“ und hättad de Wiedabewoffnung vo Deitschlond eameglicht) eitretn und hod nacha dagegn gstimmt. Da Parzinger wor davo iwazeigt, dass da Deitschlandvatrog a "Marschkompaß zu einem dritten Weltkrieg" warad. De historische Entwicklung hod eam bis etz ned Recht gem. Wanns eam wichtig easchiena is, hoda si owa nia ned on an Fraktionszwang ghoidn. Dees hod zu seim Osegn in da Bevejkarung beitrogn.
Sportfreunde Stiller

De Sportfreunde Stiller san a bayerische Indie-Rock-Gruppm aus Geamaring ba Minga.
Sie singan ollerdings auf hochdeitsch, um in gonz Deitschland Erfoig zu hom.
Mitte Jenna 2009 hom de Sportfreunde ois sechste deitsche Gruppm a MTV-Unplugged-Konzert aufgnumma. Des Konzert is in kiazta Foam am 21. Mai 2009 auf MTV easchtmois ausgstroit worn, oan Dog spada is des Album easchiena.
In Interviews nochm Eascheina vom Live-Album "MTV Unplugged in New York" (2009) hom de Sportfreunde Stiller bekonnt gebm, a lengare Pausn einzlegn.
2013 homs dann ihr neies Oibum New York, Rio, Rosenheim, veröffentlicht.
Löwenbräu

Löwenbräu AG is oane vo de ejdastn Brauarein z Minga. Seit 1997 ghead se gmoasom mid da Spatenbräu za da Spaten-Löwenbräu-Gruppe, wo za da Anheuser-Busch InBev-Gruppn ghead. Im Voiksmund hoassd's aa: Läädschnbräj.
De Brauarei is woahscheinli scho 1383 grindd worn. Im Joar 1524 is a "Jörg Schnaitter, pierprew" af'm Owesn in da Löwengrube 17 gnennd. "Löwenbräu" is 1746 zan easchtn Moi im Biersudvazeichnis vo Minga eawähnd woan. Da Lewe im Nam stommd vo om Fresko „Daniel in der Löwengrube“ im Löwenbräu-Brauhaus aus'm 17. Joarhundad. 1818 hod da Braua Georg Brey de Löwenbrauarei kaffd. Vo do weg hod da wiatschoftliche Eafoig ogfonga.
Produktion.
De oanzig vabliemne Gebaide vo da uaspringlichn Brauarei san on da Karl- Nymphenbuaga- Sandstroß van Sudhaus und da Garkella sowia da denkmoigschitzde Löwenbräukeller on da Eckn Dachaua/ Nymphenbuaga Stroß. Heit is Löwenbräu innahoib vo da InBev-Famij nua no a lokoie Brauarei. Im Vabund vo da Spaten-Löwenbräu Gruppn produziad se olle Biare vo da Gruppn: Spaten, Franziskaner, Löwenbräu sowia Beck's.
Oidmingara Brauarein.
Foingde Brauarein san direkd oda indirekd in da Löwenbräu AG afgonga:
De Wiesn.
Da Löwenbräu-Brauarei ghead vo de grossn Festzejdn van Löwenbräu-Festzejd und van Schitznfestzejd.
Sunstigs.
In Olehnung on Löwenbräu drogd de amerikanische Rockbend Mötley Crüe de sejm zwoa Umlaute im Nam, wei Löwenbräu zua Zeid vo da Grindung van Liablingsbia vo da Gruppn woa.
Biotop vom Joar

Des Biotop vom Joar wird seitm 1988 jeds Joar duachs "Naturschutzzentrum Hessen" ausgruafa, um auf de Gefeardung vo dena Lebmsraama afmeaksam z mocha. Seit 1996 wead de Woi jeweis fia zwoa Joar duachgfiat.
Afgrund vo Personaleinsporunga im Naturschutzzentrum is seit 2005 koa neies Biotop vom Joar zua Woi gstejt worn.
Heinrich Georg Erbshäuser

Heinrich Georg Erbshäuser (* 1844; † 1905) woa a Mingara Konditor. Ea wead efta ois Eafinda vo da Prinzregentntortn gnennt.
Biographie.
Heinrich Georg Erbshäuser hod 1875 in Minga a Konditorei grindd. Sei Gschäft is nah an da Residenz vom Luitpold vo Bayern glegn und is vo woihobendn Odlign und Beamtn bsuacht woan. Da Prinz Ludwig hod eam 1890 zum kiniglich-bayerischen Hoflieferantn eanennt.
De Konditorei direkt hintam ehemoligen "Palais Leuchtenberg" is 1925 zum Cafe ausbaut woan. Da Erbshäuser hod damit oans vo de easchtn Kaffeehaisa z Minga gfiat. Des Cafe gibts bis heit.
Fuaßboi-Wödmastaschåft 2010

Die Fuaßboi-Wödmastaschoft 2010 (offiziö "2010 FIFA World Cup South Africa" is a Fuaßboitunia, des wos von 11. Juni bis 11. Juli in Südafrika austrogn woan is. Es woa de 19. Fuaßboi-Wödmastaschofts-Endrunde fia Mauna und hod zum ollaeaschtn moi in Afrika stottgfundn.
Qualifikazion.
204 Lända woitn unter de 32 Nationen sein, de bei da Endrunde in Südafrika dabei san. Am Schluss ham si 13 Lända aus Eiropa, fümfe aus Südamerika, drei aus Noadamerika, vire aus Asien (darunta Australien), ana aus Ozeanien und fümfe aus Afrika fia des Tunia qualifiziad. Südafrika woa ois Gostgeba von vuan herein dabei. Deitschland hod si in ira Gruppn gegn Russland und Finnland duachgsetzt, d'Schweiz gegn Griechnlond und Lettlond. Östareich is in ana Gruppn mid Frankreich und Seabien nua dritta woan und hod si ned qualifiziad.
Maunschoftn.
Foigende Maunschoftn ham si fia des Tunia in Südafrika qualifiziad:
Spüstättn.
Fia des Tunia san zen Stadien in nein Städtn ausgwöhd woan. Des Eröffnungsspü und des Finale woa in da Johannesbuaga Soccer-City, wo 84.490 Leid einepassn.
Voarunde.
In da Voarundn spüd in de Gruppn amoi jeda gegn jedn, aus de Eagebnisse wiad a Taböön gmocht (drei Punkte fia an Sieg, aan bei am Unentschiedn). De bestn zwa Maunnschoftn steign ins Ochdlfinale auf.
Finoirundn.
Finale.
Im Finale is recht vü gfoult woan. Es hot dafia 13 göbe und a göb-rode Koatn gebm. Noch da göb-rodn Koatn fian Hollända Heitinga in da 109. Minutn hot da Iniesta in da 116. des 1:0 fia Schbanien gmocht und damit des Spü entschiedn.
Auszeichnungan.
Den Goidanen Schuach hot da Thomas Müller gwunna, ea hot fümf Gois gschossn und drei aufglegt. Er woa aa da beste junge Spüla. Den Goidanen Boi (Auszeichnung fian bestn Spüla) hot da Diego Forlan gwunna, zweitbesta woa da Wesley Sneijder, drittbesta da David Villa. Besta Goimau da Iker Casillas.
Im Netz.
offiziölle Webseitn
Praxilla

Praxilla (griachisch Πράξιλλα) wor a griachische Dichdarin im 5. Joarhundat v. Kr. aus Sikyon. Se hod Dithyramben gschriem, wo zum gresstn Tei valoan ganga san. Nua a Vers in Hexametern is dahoidn bliem. Se soi aa an Hymnus auf Adonis vafosst hom sowia Wein- und Drinkgedichtln (Skolien). A logaödisches Versmass is noch ia gnennt.
Im Hymnus auf Adonis, lossts an Adonis in da Untawejd auf de Frog vo de Schottn ("Wos wor de scheenste Soch, wosd zrugglossa hosd?") sogn:
Des Fragment hod nua deshoib iwalebt, wei da Zenobius des gfliglte Wort "bleda ois wia da Adonis vo da Praxilla" eakleat hod (wei de Gurgumma zamma mit da Sun und am Mond a weng inkongruent wiaka dadatn).
Da Buidhaua Lysipp hod a Bronzefigua vo da Praxilla gmocht, wo in iara Hoamat afgstejt worn is.
Klampfen

A Klampfen, aa Gitarrn, is a Lautninstrument. In Bezug af de Toneazeigung gheads za de Saiteninstrument. Vo da Spuitechnik hea is a Zupfinstrument. Wos de Toneazeigung betriffd, untascheidd ma zwischn akustischn und elektrischn Klampfen (E-Gitarrn).
In da Regl bstähd a Klampfen haptsächli aus om Keapa und am Hois, iwa den de Saitn laffa und om Kopf. E-Klampfen kenna owa dovo obweicha.
Stimmung und Tonumfong.
De sechs vaschiedn dickn Soatn vo da klassischn Klampfen san meistns af E – A – d – g – h – e’ gstimmd (Standardstimmung).
Opfestrudl

A Opfestrudl is a klassische Weana Möhspeis. Er is de bekauntaste Strudloat, de wos gibt.
1696 is da Opfestrudl zum easchtn Moi schriftlich eawähnt wuan. Uaspringlich woas a Moizeit fia oame Leidln. Duach de Maria Theresia is da Opfestrudl zu ana vo de beliabtastn „Weana Möhspeisn“ wuan.
Bestaundteule.
A Opfestrudl bestähd aus ana lenglichn Roin aus Strudldag mit ana Füllung aus zaklanatn Epfen, Zimt, Weinberl und gresstn Semmebresln.
Da Opfestrudln wiad in da Regln woam seviat, mit vü Staubzucka obmdrauf. Heit wiad oft a Vanillesauce oda a Schlogobas dazua serviat.
Dithyrambn

Dithyrambn (griachisch: διθύραμβος, "Dithyrambos") wor a Gattung in da antikn griachischn Chorlyrik, und zwor a Hymne zu Earn vom God Dionysos. Voatrogn sans ba dena Dionysien worn, in am Wexlgsang zwischn Chor und Voasinga.
Vo dena passioniatn, ekstatischn Lobliadln afn Dionysos, an God vo da Ekstase, vom Wein, vo da Vawandlung, kimmt a de Bedeitung vo "dithyrambisch" fia "wuid begeistat".
De bedeitendsten Dithyrambn vo da Neizeit hod da Friedrich Nietzsche gschriem, de sog. "Dionysos-Dithyramben", vo dena ea de easchtn, wo a vafosst hod, scho fia sei Weak Oisdann hod da Zarathustra gsogt vawendd hod.
Lajzer Ajchenrand

Lajzer Ajchenrand (aa: Lajser Ajchenrand; * 23. Septemba 1911 in Dęblin; † 12. Septemba 1985 in Küsnacht ZH) woa a jiddischa Dichta.
Ob 1937 hoda in Paris glebt, untam Vichy-Regime isa ins Gfängnis kumma. 1942 isa in de Schweiz gflüchtet, woa zeascht aa glei inerniat wuan is. Sei Muada und sei Schwesta san im KZ Majdanek umbrocht wuan. Noch 1945 hod fümf Joa in Israel glebt und dann wieda in Küsnacht.
Ea hod ausschliasslich jiddische Gedichtln vafosst. 1976 is sei Weak mitn Itzik-Manger-Preis auszeichnet wuan, an bedeitendn israelischn Literaturpreis.
Fußball-Weltmeisterschaft 2002

Die Endrundn zua 17. Fuaßboi-Wödmastaschoft (offiziö "2002 FIFA World Cup Korea/Japan") woa a Fuaßboitunia, des wos von 31. Mai bis 30. Juni 2002 in Südkorea und Japan austrogn woan is. Zum easchtn moi hod a WM-Endrundn in Asien stotgfundn, und aa zum easchtn moi woan zwa Lända an da Ausrichtung beteuligt. Brasülien is noch an 2:0-Eafoig im Finale üba Deitschland Wödmasta woan.
Qualifikazion.
Insgesamt ham 198 Lända on den Qualifikazionsspün teugnumma. Fia de Endrunde hom si 32 Nationen qualifiziad. 15 aus Eiropa, fümfe aus Südamerika, drei aus Noad- und Mittelamerika, vire aus Asien und fümfe aus Afrika. Fraunkreich woa ois Wödmasta zum letztn moi direkt qualifiziad. Holland und di Tschechei san so wia Östareich und d'Schweiz in da Qualifikazion gscheitad.
Maunnschoftn.
Foigende Maunnschoftn hom si fia des Tunia in Südkorea und Japan qualifiziad:
Spüstättn.
Bis jez hots no nie a Wödmastaschoft mit so vüle Stadien gebn. Des Eröffnungsspü woa in Seol in Südkorea, des Finale in Jokohama (Japan). Des Stadion in Yokohama woa aa des greßte. Do haum 70.000 Leid einepasst. Des klaanste woa in Daejeon fia 40.407 Leid.
Voarunde.
In da Voarundn spüd in de Gruppn amoi jeda gegn jedn, aus de Eagebnisse wiad a Taböön gmocht (drei Punkte fia an Sieg, aan bei am Unentschiedn). De bestn zwa Maunnschoftn steign ins Ochdlfinale auf.
Finoirundn.
Finale.
Da Ronaldo hot mit zwa Diadln in da zwaatn Höftn (67., 79.) des Spü entschiedn. Di Deitschn haum aufm Ballack vazichtn miaßn, weula im Hoibfinale gegn Südkorea a göbe Koatn kassiad hot und damit fias Finale gspead woa.
Auszeichnungan.
Torschitznkenig is da Ronaldo von Brasilien wuan. Ea hot ocht Gois gmocht. Da Olli Kahn is ois besta Spüla auszeichnet wuan. Ea woa damit da easchte Goimau dea des gschofft hot. Besta junga Spüla woa da Landon Donovan. Den Feaplee-Ewoad hot Belgien gwunnan, untahoitsamste Maunnschoft woa Südkorea.
Sunstigs.
In virasechzg Spüle san hundataanasechzg Goi gfoin, des san ziaka zwarahoib pro Spü. Insgesamt woan 2.705.197 Leid in di Stadien, des 42.268 Zuschaua pro Spü. Da Hakan Schükür hot in dem Spü uman drittn Plotz scho noch ööf Sekundn des aans-nui fia de Tiakn gschossn. Des is damit des schnööste Goi bei olle WM-Endrundn. Fraunkreich hot an neichn Negativ-Rekoad aufgstöd: Da amtiarende Wöd- und Eiropamasta hot kaanzigs Goi gmocht. Des is vuahea no ni passiad. Im Spü Kamarun gegn Deitschland (nui-zwa) hot da spanische Schiri Antonio Jesus Lopez Nieto viazehn göbe und zwa Göb-Rode Koatn zeigt.
Moiro

Moiro (Μοιρώ) vo Byzantion wor a griachische Dichdarin vom friahn Hellenismus.
Se wor de Muadda (noch ondan Quejn de Dochda) vom Dichda Homeros (hod Ofang vom 3. Joarhundat glebt), und mit am Philologn Andromachos vaheirat.
Se hod zoireiche Epigramme gschriem, vo dena zwoa in da Anthologia Palatina dahoidn san. Aus am Weak "Mnemosyne" (Μνημοσύνη), im epischn Veasmass vafosst, san zehn Hexameter iwaliefat. Weidas hods a Sammlung "Arai" (Ἀραί; „Vawinschunga“) vafosst, de wo genauso valuan is, wia a Hymnos aufn Poseidon.
Helmut Berschin

Da Helmut Berschin (* 1940 z Augschburg) is a deitscha Sprochwissnschoftla fia romanische Sprochn.
Ea is da Bruada vom Philologn Walter Berschin und hod zletzt ois ordentlicha Professor fia Romanische Philologie an da Universität Gießen gwiakt. Ea engagiat si owa aa imma wieda iwa sei Wissnschoftgebiet ausse. Da Berschin is Primeastifa von da Stiftung "Die besten Köpfe für die Universität Regensburg" in da Regschburga Universitetsstiftung.
Da Berschin is weda Germanist no boarischa Muaddasprochla, hod si owa in am bemeakensweatn Artikl im "Münchner Merkur" fia de boarische Sproch eigsetzt und an Rettungsplan fia de Eahoidung vo da Sproch vorgstejt. Kernstickl vonam Plan is de Forderung nach am politischn Wuin zua Rettung vom Boarischn.
Da Helmut Berschin is Vadda vo zwoa Kindan und lebt z Augsburg.
Griaskoch

A Griaskoch is a kochda Brei aus Grias, Müüch, Wossa, Soiz und Zucka. Seviat wiads Griaskoch mit Staubzucka, Gaugaupuiva, Schogglad, Zimt, Weinberl und oda Obst etc.
Waun ma meah Grias nimmt, daun entsted a festa Brei, dea wos im Pfandl zu am Griasschmoan ausabocha wean kaun.
Griasbrei gibts natialich aa ois Featig- oda Hoibfeatigprodukt. Iwa de genaun Zuatatn wiad da Konsument daun owa meistns im Unkloan glossn. A söwa gmochds Griaskoch is in da Regl gsinda.
Flughofm Tan Son Nhat

Da Flughofm Tan Son Nhat (viet: "Sân bay quốc tế Tân Sơn Nhất", engl. aa "Tan Son Nhat International Airport") is da internationale Flughofm vo Ho-Chi-Minh-Stod (Saigon). Er liegt 7 Kilometa neadle vom Stodzentrum und 1200 Kilometa sidestle vo Hanoi.
Foigende Fluggsöischoftn nutzn in Flughofm ois Obflugsort. In Klamman san de Flugzui ogebm.
Da Flughofm wead seid Mitte 2006 ausbaut. Baut wead a naichs Obflugterminal, sowia ocht Fluggostbruggn, a Industrie- und Logistikkomplex mid an Hotöi, an Eikaffszentrum, an nain Parkhaisl und a vaändate Stroßnfiahrung.
Flughofm Dong Hoi

Da Flughofm Tan Son Nhat (viet: "Sân bay Đồng Hới", engl. aa "Dong Hoi Airport") is da nazionale Flughofm vo Dong Hoi, Quang Binh, Vietnam. Er liegt 6 Kilometa neadlich vom Stodzentrum und 500 Kilometa südöstlich vo Hanoi.
Foigende Fluggsöischoftn nützn 'n Flughofm ois Obflugsort. In Klomman san de Flugziele ogem.
Da Flughofm wird seid Mitte 2008 ausbaut.
Extrawuascht

Extrawuascht is a Wuaschtsoatn aus Östareich und zwoa a bsundare Oat vo ana Briahwuascht. Sie wiad aus feinstn Brad aus Rinds- und Schweinsfleisch, ohne sichtboare Fleisch- und Speegeihlogn, mit de Zuadodn Speeg, Knofe und Gwiazn heagstöd.
De Extrawuascht is in Östareich de beliabtaste Wuaschtsoatn. 10.615 Tonnan Extrawuascht san 2009 vakafft wuan
. Sie wiad a gean im Wuaschtsalod (klaa gschnittn) oda ois saure Wuascht bzw. Essigwuascht (Wuaschtradln mit Essig und Öj aungricht) gessn.
Variantn.
In Deitschland is de Lyoner bzw. Fleischwuascht mit da Extrawuascht vagleichboa, owa ned identisch; so wia de Bologna Wuascht in Amerika und de Faluwuascht ("Falukorv") in Schweden. De amerikanische Halal Bologna wiad nua aus Rindfleisch gmochd. Bei da Pikantwuascht kummt zum Wuaschtbrad no ghockda roda und greana Paprika, ansunstn is mit da Extrawuascht identisch.
De grebare "Rengschburga" und de Knackwuascht san aa mit da Extrawuascht vawaundd.
Redewendung.
Ois Redewendung bedeidd "Extrawuascht" an Sondawunsch oda a Sondabehaundlung im Sinn vo ana Bevuazugung, zum Beispü: "Dea wü imma a Extrawuascht brodn hom".
Sappho

Sappho (boarische Aussproch: ; attisches Griachisch ', Aussproch (klassisch) , aiolisches Griachisch "', Aussproch (klassisch) ; * zwischn 630 v. Kr. und 612 v. Kr.; † um 570 v. Kr.) wor a antike griachische Dichdarin. Se guit ois de bedeitandste Lyrikarin vom klassischn Oitadum und gheat zum "Kanon vo de nein Lyrika". Se hod z Mytilene auf da Insl Lesbos glebt, am kuiturejn Zentrum vom 7. voachristlichn Joarhundat. In ian Gedichtln spuit de erotische Liab a wichtige Roin. Noch heitiga Einschetzung san nua rund 7 Prozent vo iam Gsamtweak dahoidn bliem.
Lebm.
Des Lebm vo da Sappho is eascht in spadan Legendn beschriem worn. Danoch stammts aus am oidn mytilenischen Odlsgschlecht und hod aus politischn Motivn noch Sizilien flichtn miassn. Ums Joar 591 v. Kr. is se noch Lesbos zruggkema und hod a Gruppm vo Schilarinnen um si vasammet. Se hod junge Madln und Weiwa in musischn Bereichn wia Dichdung, Musi, Gsang und Danz untarichtet und is mit eana ba Festn z Earn vo de Gedda aftretn.
Es wead weidas berichtet, dass mit am Kaufmo vaheirat wor und a Dochta ghobt hod, wo "Kleis" ghoassn hod. Und iwa ian Dod is gsogt worn, dassa se wegn oana unawidatn Liab vo am Fejsn gstiazd hom soi.
Textbeispui.
Im äolischn Dialekt vom Oidgriachischn:
"Untaganga is zwor da Mondund de Pleiaden. Mittanocht scho und vorbei geht de Stund glei.Owa i schlof hoid alloa."
Alexander Zederbaum

Alexander Zederbaum (* 27. August 1816 in Zamość, Poin; † 8. Septemba 1893 in St. Petersburg, Russland; gschriem hoda untam Nauman "eres" = Zeder) woa a bedeitenda hebräischa und jiddischa Schriftstöla, Aufkleara in Odessa (seit 1840) und Pionier vom hebräischn Journalismus.
Im Joa 1860 hoda "ha-meliz" ("Da guade Sprecha" / "Fiasprecha") ois hebräisches Wochenblattl gründd. Des is zeascht in hebräischa und deitscha Sproch mit hebräischn Buachstom easchienen, seit 1863 mit ana jiddischn Beilog ("kol me'wasser" = "Stimm vom Herold"). Seit 1871 is des Blattl nach seina Valegung nach St. Petersburg ois hebräische Togeszeidung easchienen. Do is de jiddische Beilog vabotn woan und duach in "Wjestnik russkich jewrejew" dasetzt woan. Eascht 1881 is de "Jiddische Volkszeitung" duatn easchienen. Mitn A. J. Goldenblum hoda des Sammebuach "Kohelet" aussabrocht (1881).
Da Hauptvadienst vom Zederbaum woa ned unbedingt sei literarisches Weak, sundan sei Engagement fia de Feadarung vo da jiddischn Literatur.
Hundskurvn

Hundskurvn is da ned ganz ernst gmoante Nama fia a Gruppn vo ebne Kurvn in da Mathematik. Es gehd dabei um Vafolgungsprobleme und de mathematische Lösung davo. Da Nama kimmt doher, daß in de Beispui-Aufgaben a Hund und sei Herrchen vorkimmt.
Mathematischs.
Zua Lesung bracht ma Differential-Gleichunga. Wei in de Aufgabn gibts ollawei an Zsammahang zwischn Position vum Hund und seina Gschwindigkeit. D'Gschwindigkeit is a Vektor-Gräß, wenn da Hund sei Richtung ändert, ändert a sei Gschwindigkeit. D'Gschwindigkeit is d' Ableitung vum Ort nach da Zeit, und a Gleichung in dera a Gräß (da Ort) und sei Ableitung (d'Gschwindigkeit) vorkimmt, is a Differentialgleichung.
Owendung.
Ähnliche Aufgabn han in vui mathematisch intressiade Kulturn formuliad worn. Meistns mit irawelche Viecha, de se jong. De Forschung noch na Berechnung fia soiche Kurvn is durch militärische Frong bschleinigt worn. A Kriagsschiff, des a anders vo da Seitn her ogreift, fahrt a auf na Hundskurvn. Zum Planen vo Straßn bracht ma a de Hundskurvn. De Hintaradl vo am Auto foing da Vorderachsn auf entsprechende Kurvn, wia as Hundal seim Herrchen an da Loana. S'gleiche guid natirle fia an Anhänger. Des bracht ma wenn ma wissn wui, wia weid vaschiedne Artn vo Fohrzeig in da Kurvn ausscherrn, wia broad ma de Straß an bstimmte Stelln baun muaß. A Fluagzeig, des vo oam Punkt zua am andan fliang wui fliagt auf na Grodn. Bei Seitnwind werd a Hundskurvn draus, weis sei Nosn ollawei wiada aufs Zui richt.
Fejwertauerntunnej

Da Fejwertauerntunnej (dt. "Felbertauerntunnel") is a Stráussentunnej vah da Fejwertauernstráuss (B 108) durch'n Fejwer Tauern vah dia Hóchen Tauern (Oipenhauptkómm), dés as Bundeslónd Soizburg mid Ósttirói (Bundeslónd Tirói) wintersicher vabindt.
Da 1967 ferschtiggstejde Fejwertauerntunnej ligt in'ner Seehejchen vah 1.632 bis 1650 m. Er is 5.304 m lóng und sómid da ejftléngst Tunnej vah Ésterreich. Dia Benitzung vam Tunnej kóstt fier PKW ejf Eiró, fier Eihoamische (Ósttiróier) is dia Durchfáuscht gratis. Bewóner vah Mittersie (Soizburg) zoind fier dé Tunnejnitzung an Sunderbreis.
D'Fejwertauernstráuss háud a Léng vah 36,3 km. Dia Nordrómpen (Soizburg) is 16,5 km lóng und dia Siedrómpen (Ósttirói) 14,5 km. Sie fierscht durchs Isltoi, an Motrei (980 m Seeheechn) vurbei, auffé in d'Hóchen Tauern und durch'n Fejwertauerntunnej as Ómertoi, náuch da Eihmindung vah dém ins Fejwertoi durch dés oiché náuch Mittersie (790 m) in'n Ówerpinzgau.
53 Perzént vah da Stréggen sand dróispuarig ausbaud und druchégeehad mindastens siem Meeter broad. Dia Stráuss werscht durch zoireiche Galarien vur Laaháugéng und Stoahschláug gschitzd.
As Tunnejportoi Sied ligg auf'ner Seeheechen vah 1.632 m. As Steigungsvohejtniss vah da Stráuss, auf da Ósttiróier Seiten, betráungg vier bis maximoi siem Perzént und auf da Soizburger Seiten fimbf bis maximoi neih Perzént. Im Tunnej ligg d'Steigung a' da Siedhejften ba oah und a' da Nordhejften ba zwoa Perzént.
Franz Kober

Da Franz Josef Kober (* 15. April 1956 in Mamming) is a niederboarischer Ingeneer und Untanehma.
Er hot auf da FH Minga Ingeneerswissnschoftn studiert. Bis 1995 war er da Geschäftsführa vo "Kinoton". Jetz isa da Gschäftsführer un Eingntüma vo "Ernemann" und a Grinda vo "Cine Project."
Kober is a Kino-Pioneer, wei durch sei Arbeit gibtz in manche Lända eascht des Kino für olle Leid.
De Linke

De Linke (Eigenschreibweis: DIE LINKE.) is a politische Partei in Deitschland, de wi am 16. Juni 2007 duach Vaschmejzung vo da WASG und da Linkspartei.PDS (friara "PDS"; hervorganga aus da SED) entstandn is.
In de neien Bundeslända hod sie an Charakta vo ana regionaln Voikspartei. Z Berlin und Brandenburg is sie, jeweis ois Juniorpartna, in da Landesregiarung vatretn. Im Deitschn Bundesdog is sie de viatsteakste Fraktion mit 76 vo 522 Sitzn. Auf eiropäischa Ebene is Mitglied vo da "Eiropäischn Linkn".
Pluralis Majestatis

Da Pluralis Majestatis (aa: Maiestatis) is de Bezeichnung vo da eiganen Person im Plural ois Ausdruck vo da Mocht. Hintagrund is de Eignoat vo Monarchn und aundan Autoritetn imma fia de Untatanen beziahungsweis Untagebanen z redn und gleichzeitig de eigane Person heavuazhem.
Ea is bei Adlign und Wiadnträgan bei offiziön Aunlässn üblich, z. B.: „Mia, Benedictus PP. XVI im 1. Joa vo Unsam Pontifikat …“. De entsprechande Aunrede eafoigt in da zwaatn Person Plural („Eire Majestät“, bei Päpstn: „Eire Heuligkeit“), dazuaghearige Verbn stengan in da drittn Person Plural („Wia Eire Majestät beliebn“). Da Pluralis Majestatis wiad imma gross gschriem, wia de Aunrede im Briaf.